DOCUMENT | Reguli noi pentru cetățenii care intră în România din alte state europene. Cine este scutit de izolare sau carantină.
Comitetul Naţional pentru Situaţii de Urgenţă a decis că persoanele care vin din ţări ale UE sau din Spaţiul Economic European sunt exceptate de la izolare sau carantină. Țările exceptate sunt cele în care rata de îmbolnăvire cu COVID-19 este mai mică sau egală cu cea din România. Pe baza acestui criteriu, Institutul National de Sănătate Publică va stabili lista ţărilor membre ale UE și SEE care se încadrează la măsura exceptării.
Comitetul Naţional pentru Situaţii de Urgenţă a decis că persoanele care vin din ţări ale UE sau din Spaţiul Economic European sunt exceptate de la izolare sau carantină dacă în acele ţări rata de îmbolnăvire cu COVID-19 este mai mică sau egală cu cea din România."Începând cu data prezentei hotărâri, criteriul pe baza căruia se face exceptarea de la măsurile de izolare/carantină aplicabile persoanelor care sosesc în România, din statele membre ale Uniunii Europene şi Spaţiului Economic European, este reprezentat de rata cumulată de incidenţă a cazurilor noi de îmbolnăvire din ultimele 14 zile raportată la 100.000 de locuitori care trebuie să fie mai mică sau egală cu cea înregistrată în România, în perioada similară", se arată în hotărâre.Pe baza acestui criteriu, Institutul National de Sănătate Publică va stabili lista ţărilor membre ale Uniunii Europene şi Spaţiului Economic European pentru care persoanele care sosesc în România din acestea sunt exceptate de la măsurile de izolare/carantină pe care o supune aprobării Comitetului Naţional pentru Situaţii de Urgenţă."Zborurile suspendate către şi din ţările membre ale Uniunii Europene şi Spaţiului Economic European, se reiau de la data includerii în lista prevăzută la alin. (2), a ţării respective", se mai arată în hotărâre.Potrivit acesteia, lista cu ţările exceptate de la măsura izolării sau carantinării va fi publicată săptămânal.